stanford-oval/wikipedia huggingface dataset:
Cool Kids

| ”Cool Kids” Echosmith |
| --- | --- | --- |

Singlen tiedot
 Albumilta: Talking Dreams
 Äänitetty : 2013
 Julkaistu: 31. toukokuuta 2013
 Formaatti: CD single, digitaalinen lataus
 Tuottaja(t): Mike Elizondo, Rob Cavallo
 Tyylilaji: Indie pop, rock
 Kesto: 03.57 (albumiversio) 03.35 (radioversio)
 Levy-yhtiö: Warner Bros.
Echosmithin muut singlet
|   | ”Cool Kids” 2013 | ”I Heard the Bells on Christmas Day” 2013 |
Cool Kids on yhdysvaltalaisen indie pop ja rock-yhtyeen Echosmithin vuoden 2013 Talking Dreams -debyyttialbumilla julkaistu kappale, joka julkaistiin myös singlenä. Kappaleen sanoittivat yhdessä yhtye, Jeffrey David sekä Jesiah Dzwonek. Kappaleen tuotti Mike Elizondo ja radioversion vastaava tuottaja oli Rob Cavallo.
"Cool Kids" julkaistiin alun perin iTunes Storen viikon singlenä 31. toukokuuta 2013, ja sitä soitettiin Yhdysvaltain radioissa seuraavan vuoden aikana. Kappale menestyi vähäiseen promootioon ja hiljaiseen vastaanottoon nähden hyvin saavuttaen Billboard Hot 100 -listalla sijan kolmetoista saatuaan runsaasti radiosoittoa Yhdysvaltain modern rock, hot adult contemporary sekä CHR-hittiradiokanavilla. "Cool Kids" menestyi hyvin myös kansainvälisesti päästen Australian singlelistan kymmenen parhaan joukkoon sekä parhaimmillaan listan sijalle kuusi.
Käännös suomeksi
Chronicle of the Black Sword

| Chronicle of the Black Sword Hawkwind |
| --- | --- | --- |

Studioalbumin tiedot
 Äänitetty : Rockfield-studiot elokuu-syyskuu 1985
 Julkaistu: 11. marraskuuta 1985
 Tuottaja(t): Hawkwind Dave Charles
 Tyylilaji: heavy rock space rock
 Kesto: 37.05 (alkuperäinen versio)
 Levy-yhtiö: Flicknife Griffin Music Dojo Records Atomhenge
Listasijoitukset
  65.
Hawkwindin muut julkaisut
| This Is Hawkwind, Do Not Panic 1984 | Chronicle of the Black Sword 1985 | Live Chronicles 1986 |
Chronicle of the Black Sword on rockyhtye Hawkwindin albumi vuodelta 1985.
Albumin konsepti perustuu tieteiskirjailija ja Hawkwind-taustavaikuttaja Michael Moorcockin 1960-luvulla kirjoittamassa Elric-kirjasarjasa esiintyvän Elric of Melnibonen seikkailuihin lukuun ottamatta kappaletta "Needle Gun", jonka inspiraationa on ollut Jerry Cornelius, toinen Moorcockin kirjoissa esiintyvä keskeinen hahmo. Moorcock itse on kirjoittanut sanoituksen kappaleeseen "Sleep Of A Thousand Tears". Parin edellisvuoden ajan runsaasti vaihdellut kokoonpano oli vakiintunut Alan Daveyn (basso) ja Danny Thompsonin (rummut) liityttyä yhtyeeseen. Aiemmin bassoa soittanut Harvey Bainbridge siirtyi pysyvästi kosketinsoittajaksi Dave Brockin ja Huw Lloyd Langtonin vastatessa kitaroinnista.
Musiikillisesti albumi on lähellä 1980-luvun puolivälin valtavirran heavy rockia, ja muutaman aiemman studioalbumin elektroninen ja syntetisaattori-voittoinen ilmaisu on pienemmässä osassa. Elektronista puolta albumilla edustavat Bainbridgen "Shade Gate" sekä hänen ja Brockin säveltämät lyhyet siirtymät "The Demise" ja "Chaos Army". "The Pulsing Cavern" ja Elric-hahmon naisystävän mukaan nimetty "Zarozinia" ovat ambient-vaikutteisia, tunnelmallisia kappaleita. Loput kappaleet ovat enemmän heavy rock-tyylisiä. Kappale "Needle Gun" julkaistiin singlenä ja sen b-puolella oli Daveyn säveltämä instrumentaali "Arioch".
Albumin julkaisi yhtyeen arkistomateriaalia aiemmin julkaissut riippumaton Flicknife Records -yhtiö ja se nousi Britannian listalle kahdeksi viikoksi sijalle 65. Albumi sai hyviä arvosteluja Britannian musiikkilehdistössä Yhtye teki 29:n konsertin hyvän vastaanoton saaneen kiertueen loppuvuodesta 1985 Britanniassa. Hammersmith Odeonin konsertit 3. ja 4. joulukuuta kuvattiin ja nauhoitettiin videota (The Chronicle Of The Black Sword) ja livealbumia (Live Chronicles) varten. Konsertit noudattelivat albumin konseptia. Mukana oli tanssijoita ja muita tarinaan liittyviä hahmoja. Myös Michael Moorcock oli mukana vierailijana.
Kappaleet

"Song Of The Swords" (Brock) - 3:25
"Shade Gate" (Bainbridge) - 3:01
"The Sea King" (Lloyd Langton/Lloyd Langton) - 3:23
"The Pulsing Cavern" (Bainbridge/Davey) - 2:33
"Elric The Enchanter" (Davey) - 4:51
"Needle Gun" (Brock) - 4:13
"Zarozinia" (Brock/Tait) - 3:21
"The Demise" (Bainbridge/Brock) - 1:02
"Sleep Of A Thousand Tears" (Brock/Moorcock) - 4:09
"Chaos Army" (Bainbridge/Brock) - 0:53
"Horn Of Destiny" (Brock) - 6:21
Kappaleet > Flicknifen julkaisemalla CD:llä on seuraavat bonuskappaleet

"Arioch" (Davey) - 3:26
"Assault And Battery (Part I)" (live) (Brock)
"Sleep Of A Thousand Tears (live)" (Brock/Moorcock)
Kappaleet > Griffinin ja Dojon CD-versioissa on seuraavat bonuskappaleet

"The War I Survived" (live) (Brock/Davey/Neville-Neil) - 4:00
"Voice Inside Your Head" (live) (Bainbridge/Brock) - 4:57
Kappaleet > Atomhengen remasteroidun version bonuskappaleet

"Arioch" - 3:24
"Night Of The Hawks" (Brock) - 5:06
"Green Finned Demon" (Calvert/Brock) - 6:05
"Dream Dancers" (Bainbridge/Brock) - 1:28
"Dragons And Fables" (Lloyd Langton/Lloyd Langton) - 3:21
kappaleet 13-16 ovat vuoden 1984 The Earth Ritual Preview-ep:ltä. Kappaleissa soittavat Brock, Lloyd Langton, Bainbridge sekä rumpalit John Clark ja Rob Heaton. Hawkwindin ex-basisti ja Motörheadin johtohahmo vierailee kappaleessa "Night Of The Hawks".
Muusikot

Dave Brock: kitara, laulu, kosketinsoittimet
Huw Lloyd Langton: kitara, laulu
Harvey Bainbridge: kosketinsoittimet, laulu
Alan Davey: basso, laulu
Danny Thompson: rummut
Dave Charles: lyömäsoittimet
Julkaisuhistoria

marraskuu 1985: Flicknife Records, SHARP033, UK vinyyli, ensimmäiset 10000 kappaletta lyriikoilla varustetulla sisäkannella.
1986: Flicknife Records, SHARP033D, UK CD
elokuu 1992: Dojo, DOJOCD72, UK CD
toukokuu 1994: Griffin Music, GCDHA 0142-2, USA CD
29. kesäkuuta 2009: Atomhenge (Cherry Red) Records, ATOMCD1012, UK CD
Ariel Nahuelpan

| 0 | 1 | 2 |
| --- | --- | --- |

Henkilötiedot
Koko nimi: Ariel Gerardo Nahuelpan Osten
Syntymäaika: 15. lokakuuta 1987 (ikä 36)
Syntymäpaikka: Ciudad Evita, Argentiina
Kansalaisuus: argentiinalainen
Pelipaikka: hyökkääjä
Pituus: 190 senttimetriä
Seura
Seura: LDU Quito
Pelinumero: –
Seurat
| Vuodet | Seura | O (M) |
| 2006–2008 2008–2010 2010–2012 2012– | Nueva Chicago Coritiba Racing Santander LDU Quito | 47 (21) 85 (31) 39 (5) 0 (0) |
 Seurajoukkueuran tilastot kattavat vain kansalliset sarjat, päivitetty 27. tammikuuta 2012.
Ariel Gerardo Nahuelpan Osten (s. 15. lokakuuta 1987 Ciudad Evita, Argentiina) on argentiinalainen jalkapalloilija. Hän edustaa ecuadorilaista LDU Quitoa ja on pelipaikaltaan hyökkääjä.
Nahuelpan on isänsä puolelta mapuche.
Seurajoukkueura

Nahuelpan aloitti ammattilaisuransa vuonna 2006 Nueva Chicagosta ja pelasi joukkueessa yhteensä 47 ottelua ja teki niissä yhdeksän maalia. Vuonna 2008 hän siirtyi brasilialaiseen Coritibaan 1,3 miljoonan dollarin siirtokorvauksella.
13. elokuuta 2010 Nahuelpan siirtyi ilmaisella siirrolla espanjalaiseen Racing Santanderiin. Hän teki ensiesiintymisensä joukkueessa 28. elokuuta 2010 ottelussa Barcelonaa vastaan.
Aiheesta muualla

Nahuelpanin esittely Racing Santanderin kotisivustolla (Arkistoitu – Internet Archive) (espanjaksi)
Carsey-Werner

Carsey-Werner Productions on yhdysvaltalaisten Marcy Carseyn ja Tom Wernerin 1980-luvun alussa perustama televisiotuotantoyhtiö. Yhtiön tuottamia televisiosarjoja ovat muun muassa komediat Kolmas kivi auringosta, Bill Cosby Show, Cybill, Perhe paketissa ja 70's Show. Carsey-Wernerin tuottamia ohjelmia esitetään yli 175 eri maassa ja ne ovat saaneet yli 20 Emmy-palkintoa ja kymmenen Golden Globea.
Aiheesta muualla

Carsey-Wernerin kotisivut (englanniksi)
Cars: Fast as Lightning

| Cars: Fast as Lightning |
| --- | --- |
Kehittäjä:  Gameloft, Disney Interactive
Julkaisija:  Gameloft
Julkaistu:  9. lokakuuta 2014
Lajityyppi:  ajopeli
Pelimuoto:  yksinpeli
Alusta:  iOS, Android, Microsoft Phone
Lisää peliartikkeleitaVideopelien teemasivulla
Infobox OK     : 
Cars: Fast as Lightning on Gameloftin julkaisema ja Gameloftin ja Disney Interactiven kehittämä lokakuussa 2014 ilmestynyt Autot-aiheinen videopeli. Peli sijoittuu Disney Pixarin Autot-elokuvista tuttuun ympäristöön. Peli on saatavilla iOSille, Androidille ja Microsoft Phonelle.
Peli

Pelin tarkoituksena on rakentaa omaa kaupunkia ja kilparataa kilpailuista saatujen kolikoiden avulla. Pelissä on mahdollista rakentaa 20 eri rataa, jokaisen pelihahmon omaa rataa. Siinä voi kilpailla 20 eri autolla, jotka voi avata pelin edetessä. Omille kilparadoille voi asettaa erilaisia haastavia kohtia, jotka on vaikeampi selvittää, kuten erilaisia silmukoita. Kaupunkia eli Syylari Cityä voi laajentaa ostamalla kisoista saaduilla kolikoilla eri rakennuksia kaupunkiin. Yhdessä rakennuksista omaa kilpa-autoa voi kehittää, jotta se pärjäisi paremmin kilpailuissa. Peliä ladattiin ensimmäisten viikkojen aikana yli kymmenen miljoonaa kertaa.
Arlex Blomqvist

Frans Arlex Ernfrid Blomqvist (24. helmikuuta 1898 Degerby – 26. helmikuuta 1918 Kirkkonummi) oli suomalainen maanviljelijä ja ruotsin kielellä kirjoittanut runoilija.
Suomen sisällissotaan valkoisten puolella suojeluskunnassa osallistunut Blomqvist kaatui helmikuun lopulla 1918 Kirkkonummella. Blomqvistin runoja julkaistiin 1919 kokoelmassa Drömmen om livet.
Teoksia

Drömmen om livet.   Schildt, Helsingfors 1919, 2. näköispainos Hembygdens vänner i Sjundeå, Sjundeå 1988
Cross Lake

Cross Lake voi viitata seuraaviin maantieteellisiin kohteisiin:
Paikannimenä

Cross Lake, paikkakunta Manitoban provinssissa Kanadassa.
Cross Lake, paikkakunta Minnesotan osavaltiossa Yhdysvalloissa.
Crosslake, kaupunki Minnesotan osavaltiossa Yhdysvalloissa.
Cross Lake Provincial Park, luonnonpuisto Albertassa Kanadassa.
Cross Lake City on myös yksi Ristijärven pilanimistä.
Vesialueen nimenä

Cross Lake, järvi Nelsonjoella Manitobassa Kanadassa.
Cross Lake, järvi Ontariossa Kanadassa.
Cross Lake, järvi New Yorkin osavaltiossa Yhdysvalloissa.
Cross Lake, järvi Louisianan osavaltiossa Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cross Lake”, voi hakea sivunnimihaulla, laajalla sivunnimihaulla tai tekstihaulla.
Arabsat

Arabsatin logo.
Arab Satellite Communications Organization eli Arabsat  on arabimaiden satelliittitietoliikennettä välittävä yritys. Se perustettiin vuonna 1976 Riadissa Saudi Arabiassa, jossa sen pääkonttori edelleen sijaitsee. Perustajajäsenet olivat länteen tukeutuvia arabimaita, joiden intressi oli jo perustamisen aikaan suojata oman kulttuurin kehitystä. Yhtiöllä on viisi satelliittia geostationnarisella kiertoradalla asemissa 26° ja 30,5° astetta itäistä pituutta. Se välittää tietoliikennettä yli kahteenkymmeneen maahan. Ensimmäinen satelliitti laukaistiin vuonna 1985.
Satelliitit

Arabsat on ollut erittäin merkittävä asiakas sekä Länsi-Euroopan avarusteollisuudelle että Ariane-kantoraketeille.
Satelliitit > Arabsat-1

Arabsat-1-satelliittiperheen toteutti ranskalainen Aerospatiale. Satelliitit olivat kolmiakselistabiloituja ja perustuivat yhtiön Spacebus 100-satelliittirunkoon. Satelliittien paino oli 1270 kg, josta puolet oli ajoainetta.
Arabsat-1A laukaistiin Ariane-kantoraketilla 8.2.1985. Sen aurinkopaneli ei avautunut ja satelliitissa oli muitakin vikoja. Satelliitti poistettiin käytöstä vuoden 1991 lopulla.
Arabsat-1B laukaistiin kesäkuussa 1985 NASAn avaruussukkulalla ja sekin toimi vain seitsemän vuotta.
Arabsat-1C laukaistiin Arianella 26.2.1992 ja toimi vain 2-3 vuotta. Arabsat joutui vuokraamaan Anik D2-satelliitin Kanadalta.
Arabsat-1D ostettiin yhdysvaltalaiselta operaattorilta, jolla oli satelliitti jo taivaalla Amerikan päällä, se siirrettiin asemaan 20 astetta läntistä pituutta. Se oli Hughes HS-376-tyyppinen satelliitti.
Satelliitit > Arabsat-2

Vuoden 1994 lopussa likimain kymmenenvuotiaalla Arabsatilla oli taivaalla vain yksi satelliitti. Se tilasi uuden satelliitin
Aerospatialelta huhtikuussa 1993. Se pohjautui Spacebus 3000A-satelliittirunkoon.
Arabsat-2A laukaistiin vuonna 1996.
Arabsat-2B laukaistiin pian sen jälkeen, koska Arabsatin tarkoitus oli luoda usean satelliitin kattava konstelaatio.
Satelliitit > Arabsat-3

7.11.1996 Arabsat tilasi Aerospatialelta uuden sukupolven satelliitteja, jotka perutuivat Spacebus 3000B2-runkoon. Satelliitti sai nimen BADR-3 (eli se oli Arabsat-3A) laukaistiin vuonna 1999.
Satelliitit > Arabsat-4

21.10.2003, Arabsat tilasi neljännen sukupolven satelliitin.  Arabsat-4A tuhoutui kantoraketin räjähtäessä laukaisussa vuonna 2006. Toinen satelliitti, BADR-4, laukaistiin 8.11.2006 ja BARD-6 7.7.2008
Satelliitit > Arabsat-5

16.6.2007 Arabsat tilasi viidennen sukupolven tietoliikennesatelliitteja. Arabsat-5A laukaistaneen vuoden 2010 kesällä ja toinen BADR-5 (5B) myöhemmin vuonna 2010 ja kolmas (5C) vuonna 2011.
Palvelut

Arabsatin välittää
Direct To Home (DTH) TV-lähetyksiä
laajakaistaa ja puheluita
satelliitti-Internetiä
VSAT-antennien välittämää tietoliikennettä
Alukset > Taivaalla

Arabsat-2B (30.5° E)
BADR-2 (25.8° E)
BADR-3 (26° E)
BADR-4 (26° E)
BADR-6 (26° E)
Alukset > Rakenteilla

BADR-5 (26° E)
Arabsat-5A (30.5° E)
Arabsat-5C (20° E)
Aiheesta muualla

Arabsat
Cool Britannia

Oasis esiintymässä vuonna 2005.
Damien Hirstin teos The Physical Impossibility of Death in the Mind of Someone Living.
Cool Britannia on iskulause, fraasi tai käsite, joka viittaa Britannian kulttuuriin 1990-luvulla.  Ilmaisu on väännös 1700-luvun patrioottisesta ”Rule, Britannia!” -laulusta. Sillä on vahva yhteys Tony Blairin New Labour -kampanjaan, joka halusi korostaa Britannian kulttuuriperinnön, nuorekkuuden ja trendikkyyden kohtaamista.
Termi viittasi lähinnä Lontoon trendeihin. Näitä edustivat esimerkiksi sellaiset rockyhtyeet kuin Oasis ja Blur, muotisuunnittelijat, näyttelijät, nuoret taiteilijat, lehdet ja toimittajat - sanalla sanoen ne Britannian piirit, jotka olivat sillä hetkellä kuumaa kansainvälistä muotia. Cool Britannia ja brittipop ovat hyvin voimakkaasti sidoksissa toisiinsa.
Vuonna 1997 Vanity Fair -lehti julkaisi Cool Britannia -erikoisnumeron, jonka kannessa poseerasivat Liam Gallagher ja hänen silloinen vaimonsa Patsy Kensit yläosattomissa Union Jack -koristellulla sängyllä. Otsikko kuului ”London Swings! Again!”. Tämä viittasi 1960-luvun svengaavaan Lontooseen. Puhuttiinkin yleisesti Lontoon toisesta tulemisesta. Jo vuonna 1998 ihmiset alkoivat väsyä fraasiin ja 2000-luvulle tultaessa sitä on käytetty lähinnä ironiseen sävyyn.
Cool Britannia -ilmiöön yhdistettyjä henkilöitä: Liam Gallagher, Noel Gallagher, Richard Ashcroft, Kate Moss, Naomi Campbell, Patsy Kensit, Meg Matthews, Stella McCartney, Damon Albarn, Graham Coxon, Ozwald Boateng, Alexander McQueen, Damien Hirst, Elizabeth Hurley, Jarvis Cocker, Geri Halliwell, Emma Bunton.
Arley Dinas

| Henkilötiedot |
| --- | --- | --- |
Koko nimi: José Arley Dinas Rodríguez
Syntymäaika: 16. toukokuuta 1974 (ikä 50)
Syntymäpaikka: Caloto, Kolumbia
Kansalaisuus:  Kolumbia
Pelipaikka: Puolustaja
Pituus: 177 cm
Seurat
| Vuodet | Seura | O (M) |
| 1991-1997 1998-2000 2001 2001 2002 2002-2003 2003-2005 | América de Cali Deportes Tolima Deportivo Cali Shonan Bellmare Millonarios Boca Juniors Deportes Tolima |  |
Maajoukkue
| 1995–2004 | Kolumbia | 29 (0) |
Arley Dinas (s. 16. toukokuuta 1974 Caloto) on kolumbialainen entinen jalkapalloilija.
Jalkapallomaajoukkue

Dinas debytoi Kolumbian maajoukkueessa 1995. Hän on pelannut 29 maaottelua.
Cleve

Cleve tarkoittaa seuraavia:
Paikkakunta

Cleve kaupunki Australissa
saksalaisen Kleven kaupungin vanha kirjoitustapa
Sukunimi

Agnes Cleve, ruotsalainen taiteilija
Anders Cleve (1937–1985), suomenruotsalainen kirjailija
Astrid Cleve (1875–1968), ruotsalainen kasvitieteilijä, kemisti ja geologi
Bertil Cleve (1907–1941), ruotsalainen lasten- ja nuortenkirjailija
George Cleve (1936–2015), itävaltalais-yhdysvaltalainen kapellimestari
Gunilla Cleve (1871−1955), suomalainen koulunjohtaja, Marttaliiton aktivisti, kunnanvaltuutettu ja talousneuvos
Halfdan Cleve (1879–1951), norjalainen säveltäjä
Nils Cleve (1905–1988), suomalainen arkeologi
Per Teodor Cleve (1840–1905), ruotsalainen kemisti ja geologi
Zacharias Joachim Cleve (1820–1900), suomalainen pedagogi ja filosofi
Johannes de Cleve (1528/9–1582), flaamilainen säveltäjä
Cornelius van Cleve (1520–1567), alankomaalainen taiteilija
Joos van Cleve (noin 1485–1540), alankomaalainen taiteilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cleve”, voi hakea sivunnimihaulla, laajalla sivunnimihaulla tai tekstihaulla.
Chía (Kolumbia)

| Chía |
| --- | --- |
 lippu:  vaakuna
 Chía
 Koordinaatit: 4°51′N, 74°03′W 
Valtio:  Kolumbia
Departementti:  Cundinamarca
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  80 km²
Väkiluku (2015):  126 647
 – Väestötiheys:  1 583 as./km²
 
 www.chia-cundinamarca.gov.co 
Infobox OKVirheellinen NIMI-arvo: 
Chía on Kolumbian kunta, joka sijaitsee Cundinamarcan departementissa Andeilla. Chía kuuluu lauhkean ilmaston vyöhykkeeseen. Se sijaitsee kymmenen kilometrin päässä Bogotán pohjoisosista. Lähellä sijaitsevia kuntia ovat Tenjo, Tabio, Cajicá ja Cota. Se perustettiin vuonna 1537. Chía viittaa muisca-kansan kieleen ja se tarkoittaa kuuta. Chíassa laskettiin vuonna 2015 olevan 126 647 asukasta. Valtaosa Chían asukkaista on alle 40-vuotiaita. Enemmistö asukkaista on naisia.
Talous

Maanviljely oli pitkään Chían pääelinkeinoja. Teollisuus- ja palvelussektorit ovat kuitenkin syrjäyttämässä perinteistä elinkeinoa. Sijaintinsa vuoksi Chíalla on läheiset yhteydet Bogotáan. Tulevaisuudessa yhteistyön arvioidaan lisääntyvän merkittävästi.
Nähtävyydet

Chíassa sijaitsee vuonna 1903 rakennettu keskiaikaistyylinen linna (Castillo Marroquín). Presidentti José Manuel Marroquín vietti aikaa linnassa ja useat muut presidentit käyttivät linnaa loma-asuntonaan. Chíassa on myös historiallinen la Caron rautatieasema ja siirtomaa-ajalla rakennettu silta (Puente del Común), joka julistettiin kansalliseksi monumentiksi vuonna 1967. Sabanan alueen keskusyliopisto (Universidad de La Sabana sijaitsee Chíassa.
Aiheesta muualla

Kuvia tai muita tiedostoja aiheesta Chía (Kolumbia) Wikimedia Commonsissa
Universidad de La Sabana
Chían keskus
Avincis

Avinciksen pelastushelikopteri Italiassa vuonna 2023.
Avincis (vuosina 2014–2023 Babcock Mission Critical Systems) on eurooppalainen pelastus-, meripelastus- ja lääkärihelikopteritoimintaa harjoittava yritysryhmä. Se toimiii Ruotsissa, Suomessa, Norjassa, Espanjassa, Portugalissa, Italiassa, Chilessä ja Mosambikissa.
Avincis on yksi maailman suurimmista yrityksistä alallaan. Sen käytössä on yli 200 helikopteria eri puolilla maailmaa. Yhtiön omistaa sijoitusyhtiö Ancala Partners, joka osti Avinciksen Babcock Internationalilta vuonna 2023.
Avinciksen laivastoon kuuluu muun muassa Eurocopter EC145-, Eurocopter EC225- ja Leonardo AW139 -helikoptereita.
Biopohjainen muovi

Biopohjainen muovi on eloperäistä alkuperää olevista, uusiutuvista raaka-aineista valmistettua muovia Biopohjaista muovia, eli biomuovia, katsotaan olevan myös sellaiset muoviseokset, joissa on yhdistelmä fossiilista ja uusiutuvaa alkuperää olevaa muovia .
Biopohjaisuuden määrittely

Biopohjaisuuden määrittämiseen on kaksi erilaista standardia  Ne perustuvat erilaisiin laskentamekanismeihin, eivätkä sen vuoksi ole täysin vertailukelpoisia keskenään. EN 16640 -standardi perustuu radiohiiliajoitukseen, jonka avulla lasketaan biopohjaisen hiilen määrä muovissa. Toinen standardeista, EN 16785-1 sen sijaan perustuu biopohjaisen sisällön määrän laskentaan. Näiden menetelmien avulla voidaan selvittää, kuinka suuri osuus muoviseoksen muovista on biopohjaista.
Historia

Ensimmäiset biomuovit kehitettiin 1800-luvun puolivälissä. Näistä yksi ensimmäisistä oli selluloosapohjainen ”parkesiini”, jonka kehitti Alexander Parkes vuonna 1862.  Materiaalin heikkoutena oli kuitenkin raaka-aineiden korkea hinta, halkeilu ja syttymisherkkyys. John Wesley Hyatt kehitti kestävämmän selluloosapohjaisen materiaalin, selluloidin. Myös Hyattin kehittämän materiaalin heikkoutena oli kuitenkin syttymisherkkyys.
Vuonna 1897 kehitettiin galaliitti niminen muovi, joka valmistettiin maidosta eristetystä kaseiinista ja formaldehydistä. Kyseisen materiaalin kehittivät Adolf Spitteler ja Wilhem Krische. Galalithista valmistettiin koruja, nappeja ja elektronisien laitteiden osia. Materiaali ei kuitenkaan ollut kovin kestävää, ja siitä valmistetut tuotteet turposivat vedessä. Synteettiset öljystä valmistetut biomuovit syrjäyttivät Galaliitin käytön vuonna 1945.
1900-luvun alkupuolella Henry Ford tutki soijapavuista valmistettujen tuotteiden käyttöä auton osissa. Hän myös rakensi prototyypin biomuoviautosta 1930-luvulla. Vuonna 1926 ranskalainen bakteriologi ja kemisti Maurica Lemoigne kehitti polyhydroksibutyraatin (PHB), joka on bakteerien muovdostama biomuovi.  PHB tunnetaan nykyään yleisimmin polyhydroksialkanoaatin (PHA) johdannaisena.
Ensimmäinen muoviyritys Marlborough Biopolymers perustettiin vuonna 1983. Yrityksen biomuovit olivat bakteereiden avulla valmistettuja, ja materiaalia kutsuttiin Biopoliksi.  Sitä pystyttiin valmistamaan liuskoja, säikeitä, siruja, levyjä ja puutereita.
Tuotanto

Biomuovien osuus vuosittain tuotetusta yli 368 miljoonasta tonnista muovia on noin prosentti . Biomuovien kysyntä on kuitenkin kasvussa, ja kehittyneempien biopolymeerien ansiosta markkinat kasvavat ja monipuolistuvat jatkuvasti.
Biomuovien maailmanlaajuisen tuotantokapasiteetin odotetaan kasvavan noin 2,11 miljoonasta tonnista (2020) noin 2,87 miljoonaan tonniin vuoteen 2025 mennessä.
Ympäristövaikutukset

Muovituotteiden ympäristövaikutuksia arvioidessa keskiössä on hiilijalanjäljen laskeminen, jossa tuotteen koko elinkaaren kasvihuonepäästöt ilmoitetaan hiilidioksidiekvivalenttina . Biopohjaisella muovilla hiilijalanjälki on fossiilista muovia pienempi, sillä kasvaessaan biopohjaiset raaka-aineet sitovat hiilidioksidia ilmakehästä.
Biopohjaisen muovin tuotantoprosessin ympäristövaikutuksia tarkastellessa on tärkeää ottaa huomioon myös maankäyttöön liittyvät aspektit, kuten vaikutukset maaperään, biodiversiteettiin, kasvihuonekaasupäästöihin ja veden kulutukseen . Biopohjaisen muovin raaka-aineiden kasvatus vie peltopinta-alaa ravintokasveilta, ja voi aiheuttaa maaperän eroosiota.
Käyttökohteet

Biomuovien tärkein käyttökohde on pakkausmateriaalit; muita merkittäviä biomuovien käyttökohteita ovat kulutustavarat ja tekstiilit. Muita biomuovien käyttökohteita ovat elektroniikka, pintakäsittelymateriaalit ja kiinnitysaineet, rakennusalan tuotteet, autoteollisuuden tuotteet sekä maatalouden tuotteet.
Erilaisia biomuovityyppejä > Tärkkelyspohjaiset muovit

Tärkkelyspohjaiset muovit ovat helposti biohajoavia ja täysin biopohjaisia.  Niitä voidaan valmistaa esimerkiksi riisistä, perunasta ja maissista. Tärkkelys on halpaa, uusiutuvaa ja riittoisaa.
Puhdas tärkkelys pystyy absorboimaan kosteutta, ja siitä valmistetut biomuovit sopivat kyseisen ominaisuuden takia hyvin esimerkiksi lääkekapseleiden valmistukseen. Puhtaasta tärkkelyksestä valmistettu muovi on hyvin haurasta. Lisäämällä pehmittimiä kuten glyserolia, glykolia tai sorbitolia, saadaan tärkkelyksestä tarmoplastista.
Tärkkelyksen valmistukseen voidaan käyttää tavallisia muovin valmistusmenetelmiä, kuten ekstruusiota ja ruiskuvalua. Tärkkelyspohjaisia muoveja voidaan sekoittaa muiden biohajoavien muovien kanssa, jolloin sen mekaanisia ominaisuuksia saadaan paranneltua.
Tärkkelyspohjaiset kelmut valmistetaan sekoittamalla tärkkelystä ja termoplastista polyesteriä, jolloin saadaan aikaan biohajoavaa ja kompostoitavaa materiaalia. Näitä materiaaleja käytetään erityisesti pakkausmateriaaleina esimerkiksi kuplamuoveissa, hedelmäpusseissa ja kompostoituvissa biojätepusseissa.